**JEZUS KRISTUS, KRALJ VESOLJSTVA, praznik, sklep »TEDNA ZAPOROV« in začetek »TEDNA KARITAS«, 20. NOVEMBER 2022**

**Godovi:**

|  |  |  |
| --- | --- | --- |
| Ponedeljek Torek Sreda Četrtek Petek Sobota Nedelja  | 21.11. 22.11. 23.11. 24.11.25.11. 26.11. 27.11. | DAROVANJE DEVICE MARIJE, god;sv. CECILIJA, devica in mučenka; sv. KLEMEN, papež in mučenec;sv. ANDREJ DUNG LAC in drugi vietnamski mučenci;sv. KATARINA ALEKSANDRIJSKA, mučenka;VALERIJAN OGLEJSKI, škof, KONEC CERKVENEGA LETA;sv. MODEST in VIRGIL, škofa, apostola Karantanije; |

**Danes teden: 1. ADVENTNA NEDELJA, NEDELJA KARITAS, ADVENTNI ČAS, ZAČETEK NOVEGA CERKVENEGA LETA**

V torek obhajamo god svete Cecilije, device in mučenke in zavetnice cerkvene glasbe in pevcev. Priljubljena svetnica Cecilija je svoje življenje darovala sredi preganjanj tretjega stoletja. Na svoj poročni dan je »prepevala Bogu v svojem srcu«, zaradi močne želje, da bi živela samo za Kristusa. Z angelovo pomočjo je spreobrnila svojega poganskega moža. Oba sta umrla kot mučenca. Od 16. stoletja častijo Cecilijo kot zavetnico glasbe. V umetnosti je upodobljena , kako igra na orgle, violo in harfo. »Zahvaljujte se Gospodu s citrami, na harfo desetih strun mu igrajte« (Ps 33, 2).

Od 21. do 27. novembra obhajamo »Teden Karitas«. Geslo tega tedna je: »Skupaj delajmo dobro«.

S 1. adventno nedeljo pričenjamo v Cerkvi Adventni čas, ki je namenjen duhovni pripravi na božične praznike. Adventni venec s štirimi vijoličnimi svečkami ponazarja štiri adventne nedelje. Barva liturgičnih oblačil je vijolična. Na prvo adventno nedeljo je pri maši blagoslov adventnega venca. Pri nedeljskih mašah se berejo berila in evangeliji iz lekcionarja: berila in evangeliji za nedelje in praznike: leto »A«, pri delavniških mašah pa: berila in evangeliji za delavnike: »1«. Ker je ta nedelja tudi Nedelja Karitas, je pri maši nabirka namenjena za Škofijsko in za Župnijsko Karitas, 2/3 za škofijsko in 1/3 za Župnijsko Karitas.

V soboto 26. novembra ob 19. uri je v župnišču srečanje za člane ŽPS.

**Svete maše:**

**NEDELJA, 20. 11. ob 9 h + starši Sedej, Vrh**

**SOBOTA 26. 11. ob 9 h + Frančiška Tratnik, Vrh 4**

**NEDELJA, 27. 11. ob 9 h + Stanislav in Leopoldina Kokelj, obletna, Vrh 14**